sagorsarker/bangla-wikipedia huggingface dataset:
তারিক হামিদ

তারিক হামিদ (, ; জন্ম: ২৪ অক্টোবর ১৯৮৮) হলেন একজন মিশরীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
তারিক ২০১৩ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৪৯ ম্যাচে অংশগ্রহণ করেছেন।
তারিক হামিদ ১৯৮৮ সালের ২৪শে অক্টোবর তারিখে মিশরের দাকাহলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ৩০শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
মারওয়ান মোহসেন

মারওয়ান মোহসেন ফাহমি তারওয়াত (; জন্ম: ২৬ ফেব্রুয়ারি ১৯৮৯) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লিগ ক্লাব আল আহলি এবং মিশর জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১১ সালের ৩রা সেপ্টেম্বর, সিয়েরা লিওনের বিরুদ্ধে এক ম্যাচে খেলার মাধ্যমে তিনি মিশর জাতীয় দলের হয়ে আন্তর্জাতিক পর্যায়ে অভিষেক করেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
কাহরাবা (ফুটবলার)

মাহমুদ আব্দেল-মোনিম (), কাহরাবা (বিদ্যুৎ) নামেই অধিক পরিচিত, (জন্ম: ১৩ এপ্রিল ১৯৯৪) হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক এবং মিশর জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
রোহিত পুরোহিত

রোহিত পুরোহিত (জন্ম: ৮ই জুন ১৯৮৬) হলেন একজন ভারতীয় টেলিভিশন অভিনেতা এবং একজন প্রাক্তন মডেল। তাকে "জি টিভির সংস্কার লক্ষ্মী"তে সুরাজ পুরোহিত-এর প্রধান ভূমিকা চরিত্রের জন্যই বেশি জানা যায়। তিনি রাজিয়া সুলতান নাম্মী মালিক আলতুনিয়া'রও প্রধান ভূমিকা নেভান। সম্প্রতি তাকে সনি এন্টারটেইনমেন্ট টেলিভিশন-এ ঐতিহাসিক ধারাবাহিক "পোরাস"-এ আলেকজান্ডার দ্য গ্রেট ("সিকান্দার") নাম ভূমিকা চরিত্রে দেখা যাচ্ছে।
তাকে "জি টিভির ধারাবাহিক নাটক সংস্কার লক্ষ্মী"তে সহ অভিনেত্রী ভীবা আনন্দ-এর সহিত কতিপয়বার প্রেম (ডেট) করতে দেখা যায় যদিও সিরিয়াল বন্ধ হয়ে গেলে জুটিটি ভেঙ্গে যায়। তারপর তিনি আর্জুন-এ দেখা যায় এবং নাটক চলাকালে সীনা বাজাজ-এর সহিত সম্পর্কে জড়ান।
আয়মান আশরাফ

আয়মান আশরাফ () (জন্ম: ৯ এপ্রিল ১৯৯১) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লিগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
মোহাম্মদ আবদেল শাফি

মোহাম্মদ আবদেল শাফি (; জন্ম: ১ জুলাই ১৯৮৫) হলেন একজন মিশরীয় পেশাদার ফুটবলার, যিনি সৌদি পেশাদার লিগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
রমদান সুবহি

রমদান সুবহি আহমদ (, ; জন্ম: ২৩ জানুয়ারি ১৯৯৭; রমদান সুবহি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব পিরামিডস এবং মিশর অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০১৩ সালে, সুবহি মিশর অনূর্ধ্ব-১৭ দলের হয়ে মিশরের বয়সভিত্তিক পর্যায়ে অভিষেক করেছিলেন। তিনি ২০২০ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১১ ম্যাচে ৫টি গোল করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৭) অংশগ্রহণ করেছেন, যার মধ্যে ২০১৭ সালে এক্তোর কুপেরের অধীনে আফ্রিকা কাপ অব নেশন্সে রানার-আপ হয়েছেন।
ব্যক্তিগতভাবে, সুবহি বেশ কিছু পুরস্কার জয়লাভ করেছেন, যার মধ্যে ২০১৯ আফ্রিকা অনূর্ধ্ব-২৩ কাপ অব নেশন্সের সেরা খেলোয়াড়ের পুরস্কার জয় অন্যতম। দলগতভাবে, সুবহি এপর্যন্ত ৯টি শিরোপা জয়লাভ করেছেন, যার মধ্যে ৮টি আল আহলির হয়ে এবং ১টি মিশরের হয়ে জয়লাভ করেছেন।
রমদান সুবহি আহমদ ১৯৯৭ সালের ২৩শে জানুয়ারি তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
সুবহি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
২০১৬ সালের ফেব্রুয়ারি মাসে, এক সাক্ষাৎকারে তিনি জানান যে, তিনি স্পেনীয় দল রিয়াল মাদ্রিদের একজন ভক্ত। তিনি তার জাতীয় দলের আরেক খেলোয়াড়, শেরিফ একরামির বোন হাবিবা একরামির সাথে বিবাহ বন্ধনে আবদ্ধ হয়েছেন।
মাহমুদ হামদি

মাহমুদ "আল ওয়ানশ" হামদি আত্তিয়া (, ; জন্ম: ১ জুন ১৯৯৫; মাহমুদ হামদি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব জামালেক এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৩–১৪ মৌসুমে, মিশরীয় ক্লাব তালা'ইয়া আল গাইশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তালা'ইয়া আল গাইশের হয়ে তিনি ৬৬ ম্যাচে ১টি গোল করেছেন। ২০১৬–১৭ মৌসুমে, তিনি প্রায় ০.৬ মিলিয়ন ইউরোর বিনিময়ে তালা'ইয়া আল গাইশ হতে জামালেকে যোগদান করেছেন।
তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৬ ম্যাচে ১টি গোল করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৯) অংশগ্রহণ করেছেন। দলগতভাবে, হামদি এপর্যন্ত ৭টি শিরোপা জয়লাভ করেছেন, যার সবগুলো জামালেকের হয়ে জয়লাভ করেছেন।
মাহমুদ হামদি আত্তিয়া ১৯৯৫ সালের ১লা জুন তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
হামদি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।
২০১৮ সালের ২৫শে মে তারিখে, মাত্র ২২ বছর ১১ মাস ২৩ দিন বয়সে, ডান পায়ে ফুটবল খেলায় পারদর্শী হামদি কুয়েতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৮ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি মিশর ০০–০০ গোলের ব্যবধানে জয়লাভ করেছিল। মিশরের হয়ে অভিষেকের বছরে হামদি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ৫ মাস ২০ দিন পর, মিশরের জার্সি গায়ে প্রথম গোলটি করেন; ২০২০ সালের ১৪ই নভেম্বর তারিখে, টোগোর বিরুদ্ধে ম্যাচের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
হামদি রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। তবে তিনি উক্ত বিশ্বকাপের একটি ম্যাচেও অংশগ্রহণ করেননি।
আপিল বিভাগ, বাংলাদেশ সুপ্রীম কোর্ট

আপিল বিভাগ হল বাংলাদেশের সর্বোচ্চ আদালত সুপ্রীম কোর্টের আপিল আদালত। আপিল বিভাগ হলো প্রথম স্তরের আপিল আদালত, যা হাইকোর্ট বিভাগের চূড়ান্ত বিচারিক রায় পর্যালোচনা করার কর্তৃত্ব রাখে।
আপিল বিভাগ প্রধান বিচারপতির নেতৃত্বে ০৮ জন বিচারক নিয়ে গঠিত। বর্তমান প্রধান বিচারপতি হলেন বিচারপতি সৈয়দ রেফাত আহমেদ। 
আপিল বিভাগ বাংলাদেশের সর্বোচ্চ আদালত এবং ন্যায়বিচারের জন্য সর্বশেষ আবেদনের আদালত। এটি পূর্বে পাকিস্তানের সর্বোচ্চ আদালত ছিল, যা ১৯৪৭ সালে ভারত বিভাগের সময় গঠিত হয়েছিল।
সংবিধান অনুযায়ী:
সংবিধান অনুযায়ী:
সংবিধান অনুযায়ী:
সংবিধান অনুযায়ী:
সংবিধান অনুযায়ী:
তাপসী পান্নুর চলচ্চিত্র তালিকা

তাপসী পান্নু ২০১০ সালে চলচ্চিত্রে তার অভিষেক হয় কে. রাঘবেন্দ্র রায় পরিচালিত "ঝুম্মান্দি নাদাম" রোমান্টিক মিউজিকাল চলচ্চিত্রে অভিনয়ের মাধ্যমে। চলচ্চিত্রে তিনি অভিনয় করেন এক যুক্তরাষ্ট্র-ভিত্তিক ধনকুবের কন্যার চরিত্রে, যিনি ঐতিহ্যগত তেলুগু সঙ্গীতের উপর গবেষণা করতে ভারত আসেন। এটি মুক্তির পূর্বেই তাপসী আরও তিনটি চলচ্চিত্রে কাজ করার আমন্ত্রণ পান। তার পরবর্তী চলচ্চিত্র ধানুষের বিপরীতে "আদুকালাম" (২০১১), তামিল চলচ্চিত্রে তার অভিষেক ঘটায়। সেখানে তিনি এক অ্যাংলো-ইন্ডিয়ান মেয়ের চরিত্রে অভিনয় করেন যিনি এক গ্রামীণ ছেলের প্রেমে পড়েন। চলচ্চিত্রটি, ৫৮তম জাতীয় চলচ্চিত্র পুরস্কার অনুষ্ঠানে ছয়টি জাতীয় চলচ্চিত্র পুরস্কার জেতে। তার চরিত্র সম্পর্কে সাইফাই নামে এক পর্যালোচক ইতিবাচক মন্তব্য করেছেন। বিষ্ণু মঞ্চুর বিপরীতে "ভাস্তাডু না রাজু" (২০১১) চলচ্চিত্রের মাধ্যমে তিনি তেলুগু চলচ্চিত্র শিল্পে প্রত্যাবর্তন করেন। পরবর্তীতে তিনি মালয়ালম চলচ্চিত্রে অভিষেক ঘটান, মাম্মুথি এবং নাদিয়া মইড়ুর বিপরীতে "ডাবল্স" (২০১১) চলচ্চিত্রের মধ্য দিয়ে। "রিড্ডিফ"-এর পরেশ সি পালিশা তার চরিত্র সম্পর্কে ইতিবাচক মন্তব্য করেন।
তাপসী তার পরবর্তী মুক্তিপ্রাপ্ত "মি. পারফেক্ট" (২০১১) চলচ্চিত্রে একটি স্বল্প চরিত্রে অভিনয় করেন। যেখানে, তিনি প্রভাস ও কাজল আগারওয়ালের বিপরীতে অভিনয় করেন এবং চলচ্চিত্রটি মাঝারি সাফল্য লাভ করে। তিনি রবি তেজা ও কাজল আগারওয়ালের বিপরীতে "বীরা" (২০১১) উচ্চ বাজেটের চলচ্চিত্রে অভিনয় করেন, যা সমালোচকদের নিকট থেকে মঝারি পর্যালোচনা অর্জন করেন। এরপর তিনি তার দ্বিতীয় তামিল চলচ্চিত্র "ভানন্ডান ভেন্ড্রনে" উপস্থিত হন যা মিশ্র সমালোচনা লাভ করে এবং বক্স অফিসে তেমন সাফল্য পায় নি। তার পরবর্তী চলচ্চিত্র কৃষাণ ভামসি পরিচালিত "মগুধু", যেখানে তিনি এক ঐতিহ্যগত তেলুগু মেয়ের চরিত্রে অভিনয় করেন গোপিচাঁদের বিপরীতে এবং তার চরিত্রের জন্য সমালোচকদের নিকট থেকে মন্তব্য লাভ করতে সমর্থ হন। তিনি তামিল-তেলুগু দ্বিভাষী "গুন্ডেলো গোদারি" চলচ্চিত্রে অভিনয় করেছেন, যার তামিল নাম "মারান্থেন মান্নাথনে"। তিনি এছাড়াও সিদ্ধার্থ, ঋষি কাপুর, দিবেন্দু শার্মা এবং আলি জাফরের সঙ্গে "চাশমি বাদুর" চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটান। চলচ্চিত্রটি ১৯৮১ সালের একই নামের চলচ্চিত্রের পুননির্মান। তাপসী হলিউড বিজ্ঞান কল্পকাহিনী "রিড্ডিকের" তামিল, তেলুগু এবং হিন্দি ভাষার সংস্করণে অভিনেত্রী কাতী সাকফের কণ্ঠ প্রদানের জন্য আমন্ত্রিত হয়েছিলেন, কিন্তু তার পূর্বচুক্তির জন্য তা ফিরিয়ে দেন। পরবর্তীতে ২০১৩ সালে, তিনি "আরাম্বাম" নামে বড় বাজেটের চলচ্চিত্রে অজিত কুমার ও আরিয়ার বিপরীতে অভিনয় করেন। চলচ্চিত্রে তার অবদানের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কারে ভূষিত হন।
কোন চলচ্চিত্র মুক্তি ব্যতীত পরবর্তী এক বছর পর, ২০১৫ সালে অক্ষয় কুমারের বিপরীতে নিরাজ পান্ডে পরিচালিত "বেবি" চলচ্চিত্রে তিনি উপস্থিত হন। পরবর্তীতে তার দুইটি তামিল চলচ্চিত্র মুক্তি পায়। যার একটি হল ভৌতিক কমেডি চলচ্চিত্র "মুনি ৩", যেখানে তিনি রাঘব লরেন্সের বিপরীতে অভিনয় করেন। অন্যটি হল ঐশ্বরিয়া আর ধনুষের "ভাই রাজা ভাই", যেখানে তিনি একটি বিশেষ চরিত্রে উপস্থিত হয়ছিলেন। তার আসন্ন চলচ্চিত্রের মধ্য রয়েছে অমিত সাদের বিপরীতে হিন্দি চলচ্চিত্র "রানিং শাদি.কম" এবং অমিত রায়ের "আগ্রা কা ডাবরা" এবং একটি সিলভারগাভন পরিচালিত একটি তামিল চলচ্চিত্র।
জাজিম

জাজিম (; ; ; ) জেলিম বা জাজিম-বাফি নামেও বানান করা হয়, একটি হস্তনির্মিত, ফ্ল্যাট বোনা রঙিন প্রাকৃতিক ফাইবার দিয়ে তৈরি টেক্সটাইল যা ইরানের অধিকাংশ গ্রাম ও গ্রামীণ এলাকায় তৈরি এবং ব্যবহৃত হয়। জাজিম পাওয়া যায় এমন অন্যান্য স্থান আজারবাইজান, তুরস্ক এবং ভারত অন্তর্ভুক্ত।
যাযাবর শাহসেভান লোকদেরকে হস্তশিল্পের উদ্ভাবক বলে মনে করা হয়। জাজিম একটি মোটা টেক্সটাইল, একটি কম্বলের মতো। জাজিম তৈরিতে যে সুতা ব্যবহার করা হয় তা হয় উল, তুলা বা উল এবং তুলা-মিশ্রিত। ক্লাসিক বোনা কিলিম এবং কার্পেটের বিপরীতে যা একটি একক প্যানেল, একটি জাজিম বুনতে আপনি একাধিক সরু বোনা প্যানেল তৈরি করেন (প্রায়ই ৪টি) এবং প্যানেলগুলি একসাথে সেলাই করা হয়।
এটি ঐতিহ্যগতভাবে যাযাবর লোকেদের অভিবাসনের জন্য তাদের জিনিসপত্র প্যাক করার উপায় হিসাবে ব্যবহৃত হত। গদি হিসাবে, বিছানা মোড়ানোর জন্য, করসি কভার (টেবিল হিটার), পর্দা হিসাবে, তাঁবু হিসাবে এবং কার্পেট হিসাবে ব্যবহার করা হয়। কাশকাই জাতির লোকেরা বর ও কনের বিয়ে হওয়ার পর তারা জাজিম ব্যবহার করে একটি আনুষ্ঠানিক তাঁবু তৈরি করে।
২০২০ সাল থেকে ইরানের সাংস্কৃতিক ঐতিহ্য, হস্তশিল্প ও পর্যটন মন্ত্রণালয় একটি শিক্ষামূলক কর্মসূচির মাধ্যমে এই প্রাচীন কারুশিল্পের প্রচারে অর্থ বিনিয়োগ করছে। বেশ কিছু জাদুঘরের সংগ্রহে জাজিম রয়েছে, যার মধ্যে রয়েছে সান ফ্রান্সিসকোর ফাইন আর্ট মিউজিয়াম (এফএএমএসএফ) উল্লেখযোগ্য।
সট্‌সি

সট্‌সি ২০০৫ সালের দক্ষিণ আফ্রিকান নাট্য চলচ্চিত্র। দক্ষিণ আফ্রিকা/যুক্তরাজ্যের এবং পিটার ফুদাকোভস্কির সহ-প্রযোজনায় আথোল ফুগার্ডের একই নামের উপন্যাসের উপর ভিত্তি করে চলচ্চিত্রটির চিত্রনাট্য রচনা এবং পরিচালনা করেছেন গেভিন হুড। প্রেসলে চুয়েনেয়াগে সট্‌সি চরিত্রে এবং মথুসি ম্যাগানো, কেনেথ নক্সসি, টেরি ফেটো অন্যান্য চরিত্রে অভিনয় করেন।
চলচ্চিত্রটি ২০০৬ সালের সেরা বিদেশী ভাষার চলচ্চিত্রের জন্য একাডেমি পুরস্কার লাভ করে, এবং সেরা বিদেশী ভাষার চলচ্চিত্রের জন্য গোল্ডেন গ্লোব পুরস্কারে মনোনীত হয়েছিল।
সট্‌সি, তরুণ গ্যাঙলিডার, আন্ডারগ্রাউন্ডের একজনকে খুন করে তার সব টাকা অঅত্মসাৎ করে। পরবর্তীতে পুমলা ডুবের গাড়ি ছিনতাই করে সট্‌সি। পুমলা তাকে বাঁধা দিলে সে তার পায়ে গুলি করে এবং গাড়ি নিয়ে পালিয়ে যায়। যেতে-যেতে একসময় গাড়ির ভেতর হঠাৎ একটি শিশুর কান্না শুনতে পায় সট্‌সি। অন্যদিকে গুলিতে আহত পুমলা কোমা অবস্থায় হাসপাতালে, হয়তো সে কখনো আর হাঁটতে পারবে না। পুমলার স্বামী সট্‌সিকে খুঁজতে পুলিশ লাগিয়ে দেয়।
এদিকে গাড়িতে পাওয়া শিশুটিকে নিজের বাড়িতে রাখে সট্‌সি; এমনকি এ-বিষয়ে সে কাউকে কিছু জানায়ও না। সট্‌সি শিশুটিকে দুধ খাওয়ানোর চেষ্টা করে এবং ব্যর্থ হয়। বিরক্ত হয়ে সে একটি বারে যায়। সেখানে বন্ধুদের সঙ্গে তর্ক হয় তার। সে ঘরে ফিরে আসে, এবং দেখতে পায়, শিশুটিকে পিঁপড়ে ঘিরে রেখেছে- গড়িয়ে পড়া দুধের কারণে এমন ঘটেছে। সট্‌সি বুঝতে পারে, এ-শিশুর দেখাশোনা করা তার কাজ নয়। এরপর শিশুটিকে সে মিরিয়ামের কাছে নিয়ে যায় এবং শিশুটিকে স্তন পান করাতে মিরিয়ামকে বাধ্য করে। দ্বিতীয়বার মিরিয়ামের কাছে দুধ খাওয়াতে আনলে মিরিয়াম শিশুটিকে তার কাছে রেখে যেতে বলে।
সট্‌সি তার দলবল নিয়ে শিশুটির বাড়িতে হাজির হয়। শিশুর বাবা জনকে বেঁধে ফেলে। সেখানে ভুল বোঝাবুঝির কারণে সট্‌সি তার দলের একজনকেই মেরে ফেলে। তবে ফেরার সময়ে শিশুর ঘর থেকে সট্‌সি কিছু খেলনা নিয়ে আসে। মিরিয়াম সট্‌সিকে বোঝায়, যেহেতু সে শিশুটির বাড়ি চেনে সেহেতু শিশুটিকে সেখানেই রেখে আসা উচিত। অবশেষে সট্‌সি শিশুটিকে রেখে আসতে সম্মত হয়। সট্‌সি শিশুটির বাড়িতে উপস্থিত হয় এবং ইন্টারকমে কথা বলে জনের সঙ্গে। এর মধ্যে পুলিশ এসে হাজির হয়। সট্‌সি জনের হাতে শিশুটিকে তুলে দেয়। পুলিশ সট্‌সিকে হাত তুলে দাঁড়াতে বলে।
টনি রিচার্ডসন

সেসিল অ্যান্টনিও "টনি" রিচার্ডসন (ইংরেজি: Cecil Antonio "Tony" Richardson; ৫ই জুন ১৯২৮ - ১৪ই নভেম্বর ১৯৯১) ছিলেন একজন ইংরেজ নাট্য ও চলচ্চিত্র পরিচালক ও প্রযোজক। তিনি ১৯৬৪ সালে "টম জোন্স" চলচ্চিত্র পরিচালনা করে শ্রেষ্ঠ পরিচালনার জন্য একাডেমি পুরস্কার ও প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি "আ টেস্ট অব হানি" চলচ্চিত্র প্রযোজনার জন্য শ্রেষ্ঠ ব্রিটিশ চলচ্চিত্র ও রচনার জন্য শ্রেষ্ঠ ব্রিটিশ চিত্রনাট্য বিভাগে বাফটা পুরস্কার অর্জন করেন।
রিচার্ডসন ১৯২৮ সালের ৫ই জুন ইয়র্কশায়ারের ওয়েস্ট রাইডিংয়ের শিপলিতে জন্মগ্রহণ করেন। তার মাতা এলসি ইভানস (ক্যাম্পিয়ন) এবং পিতা ক্লেরেন্স আলবার্ট রিচার্ডসন একজন রসায়নবিদ। তিনি হ্যারোগেটের অ্যাশভিল কলেজে ও অক্সফোর্ডের ওয়াডহ্যাম কলেজে পড়াশুনা করেন। তিনি অক্সফোর্ডে রুপার্ট মুরডক, মার্গারেট থ্যাচার, কেনেথ টাইনান, লিন্ডসে অ্যান্ডারসন ও গ্যাভিন ল্যামবার্টের সামসময়িক ছিলেন।
রিচার্ডসন ১৯৬২ সালে ভানেসা রেডগ্রেভকে বিয়ে করেন। তাদের দুই কন্যা নাতাশা রিচার্ডসন (১৯৬৩-২০০৯) এবং জোয়েলি রিচার্ডসন (জন্ম ১৯৬৫), দুজনেই অভিনেত্রী। ১৯৬৭ সালের রিচার্ডসন ও রেডগ্রেভের বিবাহবিচ্ছেদ হয়। তিনি অভিনেত্রী জান মোরোর জন্য রেডগ্রেভের সাথে সম্পর্কচ্ছেদ করেন। ১৯৭২ সালে তিনি তার ব্যবসায়ের সাবেক অংশীদার অস্কার লুইনস্টিনের সেক্রেটারি ও ব্রিটিশ রাজনীতিবিদ জো গ্রিমন্ডের কন্যা গ্রিজেল্ডা গ্রিমন্ডের সাথে সম্পর্কে জড়ান। ১৯৭৩ সালের ৮ জানুয়ারি গ্রিজেল্ডার গর্ভে তার কন্যা ক্যাথরিন গ্রিমন্ড জন্মগ্রহণ করে।
রিচার্ডসন উভকামী ছিলেন। কিন্তু এইচআইভি ধরা পড়ার পূর্ব পর্যন্ত তিনি কখনো তা প্রকাশ করেননি। তিনি এইডস রোগে আক্রান্ত হয়ে ১৯৯১ সালে লস অ্যাঞ্জেলেসের সেন্ট ভিনসেন্ট মেডিক্যাল সেন্টারে মারা যান।
জুয়াঁউ গুলার

জুয়াঁউ বেলকিয়র মার্কিস গুলার (; আ-ধ্ব-ব: : [ʒuˈɐ̃w bew.kiˈɔɾ ˈmarkis ɡuˈlaɾ] ; মার্চ ১, ১৯১৮ - ডিসেম্বর ৬, ১৯৭৬) একজন ব্রাজিলীয় রাজনীতিবিদ ও দেশটির ২৪তম রাষ্ট্রপতি ছিলেন। লুইজ ইনাসিউ লুলা দা সিলভা ২০০৩ সালে পদলাভ করার আগ পর্যন্ত তিনি ব্রাজিলের সর্বশেষ বামপন্থী প্রেসিডেন্ট হিসেবে বিবেচিত হন।
শিকাবালা

মাহমুদ আব্দেল রাজেক ফাদলাল্লাহ ( ; জন্ম: ৫ মার্চ ১৯৮৬), শিকাবালা () নামেই অধিক পরিচিত, হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক হতে সৌদি ক্লাব আল রিয়াদ এফসিতে ধারে এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
আব্দুল্লাহ আল সাইদ

আব্দুল্লাহ মাহমুদ সাইদ মোহাম্মদ (; জন্ম: ১৩ জুলাই ১৯৮৫) হলেন একজন মিশরীয় পেশাদার ফুটবলার, যিনি সৌদি ক্লাব আল আহলি এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
সাদ সামির

সাদ এল-দ্বীন সামির, সাদ সামির নামেই অধিক পরিচিত, ( জন্ম: ১ এপ্রিল ১৯৮৯) হলেন একজন মিশরীয় পেশাদার ফুটবলার, যিনি মিশরীয় ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ২০১২ গ্রীষ্মকালীন অলিম্পিকে প্রতিযোগিতা করেছেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
মাহমুদ হাসান (ফুটবলার)

মাহমুদ ইব্রাহীম হাসান (; জন্ম: ১ অক্টোবর ১৯৯৪), ত্রেজেগেঁ নামেই অধিক পরিচিত, হলেন একজন মিশরীয় পেশাদার ফুটবলার। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
আল আহলি
মিশর
আমর ওয়ার্দা

আমর মেদাত ওয়ার্দা (; জন্ম: ১৭ সেপ্টেম্বর ১৯৯৩) হলেন একজন মিশরীয় পেশাদার ফুটবলার, যিনি গ্রিক ক্লাব পাউক এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
আত্রোমিতোস
মুহাম্মদ আল শানাউই

মুহাম্মদ আল শানাউই (, ; জন্ম: ১৮ ডিসেম্বর ১৯৮৮) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে গোলরক্ষক হিসেবে খেলেন।
মিশরীয় ফুটবল ক্লাব আল হামুলের যুব পর্যায়ের হয়ে খেলার মাধ্যমে আল শানাউই ফুটবল জগতে প্রবেশ করেছেন এবং পরবর্তীকালে আল আহলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, মিশরীয় ক্লাব আল আহলির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আল আহলির হয়ে তিনি মাত্র ১ ম্যাচে অংশগ্রহণ করেছেন। অতঃপর ২০০৯–১০ মৌসুমে তিনি তালা'ইয়া আল গাইশে যোগদান করেছেন। মাঝে তিনি ১ মৌসুমের জন্য ধারে হারাস আল হুদুদের হয়ে খেলেছেন। তালা'ইয়া আল গাইশে ৪ মৌসুম অতিবাহিত করার পর পেট্রোজেটের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮৫ ম্যাচে অংশগ্রহণ করেছেন। ২০১৬–১৭ মৌসুমে, তিনি পেট্রোজেট হতে পুনরায় আল আহলিতে যোগদান করেছেন।
তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৯) অংশগ্রহণ করেছেন। দলগতভাবে, আল শানাউই এপর্যন্ত ১৩টি শিরোপা জয়লাভ করেছেন, যার সবগুলো আল আহলির হয়ে জয়লাভ করেছেন।
মুহাম্মদ আল শানাউই ১৯৮৮ সালের ১৮ই ডিসেম্বর তারিখে মিশরের আল হামুলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আল শানাউই জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।
২০১৮ সালের ২৩শে মার্চ তারিখে, মাত্র ২৯ বছর ৩ মাস ৫ দিন বয়সে, ডান পায়ে ফুটবল খেলায় পারদর্শী আল শানাউই পর্তুগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করেছিলেন। ম্যাচটিতে মিশর ২–১ গোলের ব্যবধানে পরাজিত হয়েছিল। মিশরের হয়ে অভিষেকের বছরে আল শানাউই সর্বমোট ৯ ম্যাচে অংশগ্রহণ করেছেন।
আল শানাউই রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি উরুগুয়ে বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে অংশগ্রহণ করেছেন।
সন্তোষপুর বালিকা উচ্চ বিদ্যালয়

সন্তোষপুর বালিকা উচ্চ বিদ্যালয় চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত। বিদ্যালয়টি চাঁপাইনবাবগঞ্জ জেলার, গোমস্তাপুর উপজেলার, বাঙ্গাবাড়ী ইউনিয়নের, ২ নং ওয়ার্ডের সন্তোষপুর গ্রামে অবস্থিত।
বিদ্যালয়টির বর্তমানে দুইটি ভবন আছে । যার একটি আধা-পাকা এবং অন্যটি টিনের চালা ও টিনের বেড়া। মোট ঘরের সংখ্যা ৯ (নয়)টি।
বিদ্যালয়টি স্থানীয় শিক্ষিত ও সুহৃদয় ব্যক্তিগনের আর্থিক অনুদান ও সার্বিক সহযোগীতায় ১৯৯১ ইংরেজি সালে প্রতিষ্ঠিত হয়ে ০১/০১/১৯৯২ সালে নিম্ন মাধ্যমিক অংশ স্বীকৃতি পায় এবং ০১/০৭/১৯৯৪ ইংরেজি সালে এমপিও ভুক্ত হয়। বিদ্যালয়টির মাধ্যমিক শাখা ০১/০১/১৯৯৪ ইংরেজি তারিখে স্বীকৃতি পেয়ে ০১/০৫/২০০৪ ইংরেজি তারিখে এমপিও ভূক্ত হয়।
বিদ্যালয়টিতে ছাত্রীদের খেলার বিভিন্ন উপকরণ থাকার ফলে ছাত্রীরা বিভিন্ন খেলা-ধুলা প্রতিযোগীতায় বিশেষ গৌরব অর্জণ করেছে যার ফলশ্রুতিতে খেলাঘরটি পুরস্কারে পূর্ণ আছে। অত্র বিদ্যালয়টিতে সহপাঠ্যক্রমিক শিক্ষাক্রমের আওতায় বার্ষিক ক্রীড়া ও শিক্ষাসফর এর আয়োজন করা হয় যাতে শিক্ষার্থীদের মানষিক বিকাশ, আত্নবিশ্বাস এবং নেতৃত্তের গুনাবলী তৈরি হয়। প্রতিষ্ঠানে নিয়মিত ইউনিয়ন পরিষদ আয়োজিত বিভিন্ন খেলা সহ অন্যান্য প্রতিযোগীতায় এ প্রতিষ্ঠানের ছাত্রীরা তাদের নৈপুন্য দেখিয়ে বিভিন্ন পুরস্কার অর্জন করেছে। বিদ্যালয়টির ছাত্রীরা আন্তঃস্কুল হ্যান্ডবল প্রতিযোগীতায় বিভাগীয় পর্যায়ে ২ বার সেমিফাইনালে খেলার গৌরব অর্জন করেছে। উপকরণ নির্ভর শ্রেণী কার্যক্রমের পাশাপাসি ব্যবহারিক ক্লাস করার ফলে শিক্ষার্থীরা কম্পিউটার, পদার্থ, রসায়ন, জীব বিজ্ঞান সহ অন্যান্য বিষয়ে দক্ষ হয়ে উঠার ফলে পাবলিক পরীক্ষায় ভাল ফলাফল করায় শিক্ষকগন কয়েকবার উদ্দীপনা পুরস্কার পেয়েছেন।
উপজেলা পরিষদ রহনপুর (গোমস্তাপুর) থেকে প্রতিষ্ঠানের দুরত্ব ৭ (সাত) কিলোমিটার। রহনপুর উপজেলা পরিষদ -থেকে বড়বাজার গিয়ে সেখানথেকে বাঙ্গাবাড়ী ইউনিয়ন পরিষদ যাওয়ার সিএন্ডবি পাকা রাস্তার পার্শ্বে ‍সন্তোষপুর গ্রামে বিদ্যালয়টি অবস্থিত।
মাসিহুজ্জামান সেরনিয়াবাত

এয়ার চিফ মার্শাল মাসিহুজ্জামান সেরনিয়াবাত (জন্ম: ২৪ ফেব্রুয়ারি, ১৯৬২) বাংলাদেশ বিমান বাহিনীর সাবেক প্রধান। এয়ার চীফ মার্শাল আবু এসরার অবসর গ্রহণের পর ২০১৮ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন। একই দিন তাঁকে এয়ার চিফ মার্শাল পদমর্যাদা প্রদান করা হয়। ২০২১ সালের জুনে শেখ আব্দুল হান্নান তার স্থলাভিষিক্ত হন।
মাসিহুজ্জামান সেরনিয়াবাত ১৯৬২ সালের ২৪ ফেব্রুয়ারি জন্মগ্রহণ করেন। তিনি নটরডেম কলেজ, ঢাকা থেকে উচ্চমাধ্যমিক (এইচএসসি) পাশ করেন।
ফ্লাইট ক্যাডেট হিসেবে ১৯৮০ সালের ১৬ মার্চ বিমান বাহিনী একাডেমিতে যোগ দেন মাসিহুজ্জামান সেরনিয়াবাত। ১৯৮২ সালের ১৯ জুন কমিশন পান তিনি। মিগ-২৯ ফাইটার স্কোয়াড্রনের প্রথম কমান্ডার ছিলেন মাসিহুজ্জামান। রয়্যাল মালয়েশিয়ান আর্মড ফোর্সেস স্টাফ কলেজ ও চীনের জাতীয় প্রতিরক্ষা বিশ্ববিদ্যালয় থেকে ডিগ্রি নিয়ে বিমান বাহিনীর বীরশ্রেষ্ঠ মতিউর রহমান ঘাঁটির অধিনায়ক ও বঙ্গবন্ধু ঘাঁটির এয়ার অধিনায়কসহ বিভিন্ন কমান্ড ও প্রশিক্ষণ কেন্দ্রে দায়িত্ব পালন করেছেন তিনি।  পেশাগত জীবনে কর্মদক্ষতা ও কৃতিত্বের স্বীকৃতি হিসেবে মাসিহুজ্জামান ‘বিমান বাহিনী পদক’ ও ‘অসামান্য সেবা পদক’ পেয়েছেন।
মাসিহুজ্জামান সেরনিয়াবাতের স্ত্রীর নাম ইয়াসমিন জামান। তাদের এক পুত্র ও এক কন্যা সন্তান রয়েছে।
চাকুলিয়া বিধানসভা কেন্দ্র

চাকুলিয়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে এই কেন্দ্রটি অস্তিত্ব লাভ করেছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩১ নং চাকুলিয়া বিধানসভা কেন্দ্রটি গোয়ালপোখর-২ সিডি ব্লক এবং বাজারগাঁও-১ এবং বাজারগাঁও-২ গ্রাম পঞ্চায়েত করণদিঘি সিডি ব্লকের অন্তর্গত।
চাকুলিয়া বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
২০১১ সালের নির্বাচনে, এআইএফবি'র আলি ইমরান রামজ তার নিকটতম প্রতিদ্বন্দ্বী কংগ্রেসের সিরাজুল ইসলামকে পরাজিত করেন।
শ্রীরামপুর রাজবাড়ী

শ্রীরামপুর রাজবাড়ী লক্ষ্মীপুর জেলার রামগঞ্জের শ্রীরামপুরে অবস্থিত।
শ্রীরামপুর রাজবাড়ী স্মরণ করিয়ে দেয় শত বছরের ইতিহাস ও তার নিদর্শন। শ্রীরামপুর উচ্চ বিদ্যালয়ের পূর্বে দক্ষিণে এই রাজবাড়ীটি অবস্হিত। এই বাড়ীটি এখন জরাজীর্ণ অবস্হায় পড়ে রয়েছে,এক সময় এই বাড়ীটি ছিল মোহনদাস করমচন্দ গান্ধীর আশ্রয়স্হান।এই বাড়ীটির চারদিকে জড়িয়ে আছে অনেক সম্পত্তি।
১৯৪৬ সালে ১০ অক্টোবর তখনকার সময়ে নোয়াখালীর অধীনস্হ রাম রামগঞ্জ উপজেলায় হিন্দু এবং মুসলমানদের মধ্যে একটি বিশাল সাম্প্রদায়িক দাঙ্গা সৃষ্টি হয়েছিল,এই বাংলাদেশ তখন অবিভক্ত ভারতের অংশ ছিল। দেশের জনসাধারনের সামাজিক স্হিতিশীলতা রপ্রতিষ্ঠার জন্য সর্বোপরি মানুষের মাঝে নিরাপদ জীবন প্রতিষ্ঠা করার জন্য তিনি লক্ষ্মীপুরে রামগঞ্জে আসেন এবং প্রত্যন্ত অঞ্চল ঘুরে বেড়ান এই সময় তিনি শ্রীরামপুর রাজবাড়ীটি আশ্রয় ক্যাম্প স্থাপন করেন এবং ১ মাস ১০ দিন বর্তমান রাজবাড়ীতে অবস্হান করেন।
আলি আল বুলাইহি

আলি হাদি আল বুলাইহি (; জন্ম: ২১ নভেম্বর ১৯৮৯) হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
করণদিঘি বিধানসভা কেন্দ্র

করণদিঘি (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩২ নং করণদিঘি বিধানসভা কেন্দ্রটি আলতাপুর-১, আলতাপুর-২, ডালখোলা-১, ডালখোলা-২, ডোমহানা, করণদিঘি-১, করণদিঘি-২, লহুতারা-১, লহুতারা-২, রায়গঞ্জ, রসাখোয়া-১ এবং রসাখোয়া-২ গ্রাম পঞ্চায়েত গুলি করণদিঘি সিডি ব্লক এর অন্তর্গত।
করণদিঘি বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
.* নির্বাচনের সময়ে এলাকাটি বিহারে ছিল।
২০১১ সালের নির্বাচনে, এআইএফবি'র গোকুল বিহারী রায় তার নিকটবর্তী প্রতিদ্বন্দ্বী কংগ্রেসের সুভাষ গোস্বামীকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, ফরওয়ার্ড ব্লকের গোকুল রায় তার নিকটবর্তী প্রতিদ্বন্দ্বী কংগ্রেসের হাজী সাজ্জাদ হোসেনকে পরাজিত করে করণদিঘি কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে ফরওয়ার্ড ব্লকের সুরেশ চন্দ্র সিংহ কংগ্রেসের হাজী সাজ্জাদ হোসেনকে পরাজিত করেন। ১৯৯১ সালে কংগ্রেসের হাজী সাজ্জাদ হোসেন ফরওয়ার্ড ব্লকের সুরেশ চন্দ্র সিংহকে পরাজিত করেন। ১৯৮৭ এবং ১৯৮২ সালে ফরওয়ার্ড ব্লকের সুরেশ চন্দ্র সিংহ কংগ্রেসের হাজী সাজ্জাদ হোসেনকে পরাজিত করেন। ১৯৭৭ সালে কংগ্রেসের হাজী সাজ্জাদ হোসেন জনতা পার্টি এর অমরেন্দ্র নাথ সিংহকে পরাজিত করেন।
১৯৭২ এবং ১৯৭১ সালে কংগ্রেসের হাজী সাজ্জাদ হোসেন জয়ী হন। ফরওয়ার্ড ব্লকের সুরেশ চন্দ্র সিংহ ১৯৬৯ সালে জয়ী হন। পিএসপি-এর এস এইচ হোসেন ১৯৬৭ সালে জয়ী হন। ১৯৬২ এবং ১৯৫৭ সালে কংগ্রেসের ফনিস চন্দ্র সিংহ জয়ী হন। ১৯৫১ সালে স্বাধীন ভারতের প্রথম নির্বাচনটি ছিল বিহারের অংশ এবং কংগ্রেসের মহিনউদ্দিন মোক্তার করণদিঘি কেন্দ্র থেকে জয়লাভ করেন।
পুরাতন হাইকোর্ট ভবন

পুরাতন হাইকোর্ট ভবন হল বাংলাদেশের ঢাকায় অবস্থিত ব্রিটিশ আমলের একটি ভবন। এটি কাজী নজরুল ইসলাম এভিনিউয়ে কার্জন হলের বিপরীতে অবস্থিত। 
রমনা গ্রীনের প্রান্ত ঘেঁষে দক্ষিণ দিকে গভর্নর হাউসটি দৃশ্যমান, যা পুরাতন হাইকোর্ট বিল্ডিং নামে সর্বাধিক পরিচিত।  ভবনটি ১৯০৫ সালে বঙ্গভঙ্গের পর নতুন পূর্ব বঙ্গ ও আসাম প্রদেশের গভর্নরের বাসভবন হিসাবে তৈরি করা হয়েছিল, কিন্তু এটি কখনও ব্যবহার করা হয়নি।  এর অবস্থান (লেফটেনেন্ট) গভর্নর স্যার জোসেফ বামফিল্ড ফুলার নিজেই নির্ধারণ করেছিল। 
বর্তমানে এ ভবনটি বাংলাদেশ সুপ্রীম কোর্টের নিয়ন্ত্রণাধীন। ভবনটি দুটি অংশে বিভক্ত করে একটি অংশ আন্তর্জাতিক অপরাধ ট্রাইব্যুনাল ব্যবহার করছে এবং অপর অংশটি আইন কমিশনের আওতাধীন। 
পুরাতন হাইকোর্ট বিল্ডিং ঢাকার হাইকোর্ট স্ট্রিটে অবস্থিত, এর অপর দিকে রয়েছে কার্জন হল এবং পার্শ্ব ঘেঁষে রমনা গ্রীন
অ্যান ব্যানক্রফ্‌ট

অ্যান ব্যানক্রফ্‌ট (ইংরেজি: Anne Bancroft) নামে পরিচিত আনা মারিয়া লুইসা ইতালিয়ানো (ইংরেজি: Anna Maria Louisa Italiano; ১৭ই সেপ্টেম্বর ১৯৩১ - ৬ই জুন ২০০৫) ছিলেন একজন মার্কিন অভিনেত্রী, পরিচালক, চিত্রনাট্যকার ও গায়িকা। তিনি পদ্ধতিগত অভিনয় শাখার সাথে সম্পৃক্ত ছিলেন এবং লি স্ট্রাসবার্গের অধীনে অভিনয়ের পাঠ গ্রহণ করেন। অভিনয় দক্ষতা ও বৈচিত্রতার জন্য সমাদৃত ব্যানক্রফ্‌ট চলচ্চিত্র, মঞ্চ ও টেলিভিশনে অভিনয় করেছেন। তিনি চলচ্চিত্রে কাজের জন্য একটি একাডেমি পুরস্কার, টেলিভিশনে কাজের জন্য দুটি এমি পুরস্কার এবং মঞ্চে কাজের জন্য দুটি টনি পুরস্কার অর্জন করেন। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। এছাড়া তিনি দুটি গোল্ডেন গ্লোব পুরস্কার, তিনটি বাফটা পুরস্কার ও আরও বেশ কিছু পুরস্কার ও মনোনয়ন অর্জন করেন।
১৯৫২ সালে "ডোন্ট বদার টু নক" চলচ্চিত্র দিয়ে হলিউডে আগমনের পর তিনি ১৯৫০-এর দশক জুড়ে একাধিক পার্শ্ব চরিত্রে অভিনয় করেছেন। ১৯৬২ সালে তিনি "দ্য মিরাকল ওয়ার্কার" চলচ্চিত্রে কিশোরী হেলেন কেলারের শিক্ষিকা চরিত্রে অভিনয় করে শ্রেষ্ঠ অভিনেত্রীর জন্য একাডেমি পুরস্কার অর্জন করেন। পূর্বে তিনি ব্রডওয়ে মঞ্চে একই নামের মঞ্চনাটকে একই চরিত্রে অভিনয় করেছিলেন এবং তার কাজের জন্য শ্রেষ্ঠ কেন্দ্রীয় অভিনেত্রী বিভাগে টনি পুরস্কার অর্জন করেন। ১৯৬৫ সালে ব্রডওয়েতে তিনি অ্যাল্ডোস হাক্সলির "দ্য ডেভিলস অব লুডান" অবলম্বনে জন হুইটিংয়ের নির্দেশিত নাটক "দ্য ডেভিলস"-এ মধ্যযুগীয় নান চরিত্রে অভিনয় করেন। তিনি "দ্য গ্র্যাজুয়েট" (১৯৬৭) চলচ্চিত্রের প্রলোভনকারী চরিত্র মিসেস রবিনসন চরিত্র দিয়ে সবচেয়ে বেশি পরিচিতি অর্জন করেন
লুইস সোমোসা দেবাইলে

লুইস আনাস্তাসিও সোমোসা দেবাইলে (৫ ডিসেম্বর ১৯২৫ - ১৭ সেপ্টেম্বর ১৯৮০) ছিলেন নিকারাগুয়ার একজন স্বৈরশাসক। তিনি প্রথম দফায় ১ মে ১৯৬৭ খ্রি. থেকে ১ মে, ১৯৭২ খ্রি. পর্যন্ত এবং দ্বিতীয় দফায় ১ ডিসেম্বর ১৯৭৪ থেকে ১৭ জুলাই ১৯৭৯ খ্রি. পর্যন্ত নিকারাগুয়ার রাষ্ট্রপতি ছিলেন। ১৯৭২ থেকে ১৯৭৪ খ্রিস্টাব্দের যে সময় তিনি রাষ্ট্রপতি ছিলেন না, ন্যাশনাল গার্ড বাহিনীর প্রধান হিসাবে তখনও তিনিই ছিলেন প্রকৃত শাসক। ১৯৩৬ সাল থেকে সোমোসা পরিবার নিকারাগুয়া-এ ক্ষমতাসীন ছিল। নিজের বড় ভাইয়ের পর তিনি শাসন ক্ষমতায় আসেন। তার ক্ষমতাচ্যুতির মাধ্যমে একটি বংশের শাসন শেষ হয়। ১৯৭৯ সালে সান্দিনিস্তা ন্যাশনাল লিবারেশন ফ্রন্ট এর অভ্যুত্থানে ক্ষমতাচ্যুত হয়ে সোমোসা দেবাইলে নিকারাগুয়া থেকে পালিয়ে প্যারাগুয়েতে আশ্রয় নেন। নির্বাসনে থাকাকালে ১৯৮০ সালে তিনি শত্রুর হাতে নিহত হন। 
সোমোসা দেবাইলে লেওন এ জন্মগ্রহণ করেন ১৪ বছর বয়সে তিনি লা লালেল মিলিটারি একাডেমী স্থানান্তরিত হওয়ার আগে এনাস্তাসিও সেন্ট লিও কলেজের প্রস্তুতি টিম্পা এর কাছে উপস্থিত ছিলেন। লং আইল্যান্ড এ।
আনাস্তাসিও সোমোসা দেবাইলে

আনাস্তাসিও সোমোসা দেবাইলে () (৫ ডিসেম্বর ১৯২৫ - ১৭ সেপ্টেম্বর ১৯৮০) নিকারাগুয়ান রাজনীতিবিদ এবং আনুষ্ঠানিকভাবে ৭৩ তম এবং ৭৬ তম (নিকারাগুয়ার রাষ্ট্রপতিদের তালিকা নিকারাগুয়ার রাষ্ট্রপতি) ১ মে, ১৯৬৭ থেকে ১ মে, ১৯৭২ এবং ১ ডিসেম্বর ১৯৭৪ থেকে ১৭ জুলাই, ১৯৭৯ পর্যন্ত। ন্যাশনাল গার্ডের (প্রধান), তিনি ১৯৬৭ থেকে ১৯৭৯ সাল পর্যন্ত দেশটির প্রকৃত শাসক ছিলেন। তিনি সোমোজা পরিবার -এর শেষ সদস্য ছিলেন, রাষ্ট্রপতি হওয়ার শেষ দিন, একটি রাজবংশের অবসান ঘটান ১৯৩৬ সাল থেকে ক্ষমতায় ছিল। এফএসএলএন এর নেতৃত্বে একটি বিদ্রোহে পরাজিত হওয়ার পর, তিনি নিকারাগুয়া থেকে পালিয়ে যান এবং জাতীয় পুনর্গঠনের জুনতা ক্ষমতায় অধিষ্ঠিত হন। প্যারাগুয়ে মধ্যে নির্বাসনে যখন তাকে অবশেষে হত্যা করা হয়েছিল।
নরেন্দ্র মোদী স্টেডিয়াম

নরেন্দ্র মোদী স্টেডিয়াম () এই নামেও পরিচিত মোতেরা স্টেডিয়াম হল একটি ক্রিকেট স্টেডিয়াম, যা ভারতের আহমেদাবাদের সর্দার বল্লভভাই প্যাটেল স্পোর্টস কমপ্লেক্সে অবস্থিত। এটি ১,৩২,০০০ দর্শকের বসার ক্ষমতা সম্পন্ন বিশ্বের বৃহত্তম স্টেডিয়াম। গুজরাত ক্রিকেট অ্যাসোসিয়েশনের মালিকানাধীন এবং এটি টেস্ট, ওডিআই, টি২০আই এবং ইন্ডিয়ান প্রিমিয়ার লিগ ক্রিকেট ম্যাচের একটি ভেন্যু।
স্টেডিয়ামটি ১৯৮৩ সালে নির্মিত হয়েছিল এবং ২০০৬ সালে এটি প্রথম সংস্কার করা হয়েছিল। এটি শহরে আন্তর্জাতিক ম্যাচের নিয়মিত স্থান হয়ে ওঠে। ২০১৫ সালে, ফেব্রুয়ারি ২০২০ এর মধ্যে সম্পূর্ণরূপে পুনর্নির্মিত হওয়ার আগে স্টেডিয়ামটি বন্ধ করা হয়েছিল এবং ভেঙে ফেলা হয়েছিল, যার আনুমানিক খরচ ₹৮০০ কোটি (US$১০০ মিলিয়ন)।
ক্রিকেট ছাড়াও, স্টেডিয়ামটি গুজরাত সরকার দ্বারা সাজানো বেশ কয়েকটি অনুষ্ঠানের আয়োজন করেছে। এটি ১৯৮৭, ১৯৯৬ এবং ২০১১ ক্রিকেট বিশ্বকাপের সময় ম্যাচ আয়োজন করেছে। ২০২২ সাল পর্যন্ত, স্টেডিয়ামটি ১৪ টেস্ট, ২৭টি ওয়ানডে, ৬টি টি-টোয়েন্টি ম্যাচ এবং ২০২২ সংস্করণের ফাইনাল সহ ২টি আইপিএল ম্যাচ আয়োজন করেছে যার জন্য এটি ১০১,৫৬৬ দর্শকের সর্বোচ্চ রেকর্ড করা ম্যাচে উপস্থিতির জন্য গিনেস বুক অফ ওয়ার্ল্ড রেকর্ড পেয়েছে।
২৪ ফেব্রুয়ারি ২০২১-এ, স্টেডিয়ামটির নাম গুজরাত ক্রিকেট অ্যাসোসিয়েশন দ্বারা নরেন্দ্র মোদী স্টেডিয়াম হিসাবে নামকরণ করা হয় ভারতের বর্তমান প্রধানমন্ত্রী নরেন্দ্র মোদী, একজন গুজরাত স্থানীয়, যিনি গুজরাত ক্রিকেট অ্যাসোসিয়েশনের (২০০৯-২০১৪) সভাপতিও ছিলেন এবং ২০০১ - ২০১৪ সাল পর্যন্ত রাজ্যের মুখ্যমন্ত্রী। ভারত এবং ইংল্যান্ডের মধ্যে ২০২১ সালের ২৪ ফেব্রুয়ারি এটি প্রথমবারের মতো গোলাপী বলের টেস্ট ম্যাচ আয়োজন করে।
২০০৮ এ দক্ষিণ আফ্রিকার ভারত সফরের ২য় টেস্টে প্রথম ইনিংসে ডেল স্টেইন এর দুর্ধর্ষ বোলিংয়ের সামনে ভারত ৭৬ রানে অলআউট হয়ে যায়। টেস্টের প্রথম দিনের প্রথম সেশনে অলআউট হওয়ার ভারতের এটাই একমাত্র ঘটনা। এই সিরিজে চূড়ান্ত ব্যার্থ হয়ে ওয়াসিম জাফর দল থেকে পাকাপাকিভাবে বাদ পড়েন।
১৯৮৭ ক্রিকেট বিশ্বকাপের গ্রুপ পর্বের ম্যাচ এই মাঠে অনুষ্ঠিত হয় । চেতন শর্মা - কপিল দেবের দুরন্ত বোলিংয়ে জিম্বাবুয়ে ১৯১ রান করে। জবাবে গাভাস্কার ও নভোজিৎ সিঁধু-র ব্যাটিং এ ভারত এই ম্যাচ জিতে যায়।
১৯৯৬ ক্রিকেট বিশ্বকাপের উদ্বোধনী ম্যাচ এই মাঠে অনুষ্ঠিত হয় । নিউজিলান্ড ১১ রানে ইংল্যান্ডকে পরাজিত করে।
২০১১ ক্রিকেট বিশ্বকাপের কোয়ার্টার ফাইনাল ম্যাচ এই মাঠে অনুষ্ঠিত হয় । স্পিনারদের দুরন্ত বোলিংয়ে অস্ট্রেলিয়া ২৬০ রান করে। জবাবে সচিন , গম্ভীর ও যুবরাজ সিং এর ব্যাটিং এ ভারত এই ম্যাচ জিতে যায়।
২০২৩ ক্রিকেট বিশ্বকাপের ফাইনাল ম্যাচ এই মাঠে অনুষ্ঠিত হবার সম্ভাবনা রয়েছে।
জেসিকা ট্যান্ডি

জেসিকা ট্যান্ডি (; জন্ম: জেসি অ্যালিস ট্যান্ডি, ৭ জুন ১৯০৯ - ১১ সেপ্টেম্বর ১৯৯৪) ছিলেন একজন ব্রিটিশ অভিনেত্রী। তিনি শতাধিক মঞ্চনাটক ও ৬০-এর অধিক চলচ্চিত্র ও টেলিভিশন নাটকে অভিনয় করেছেন। তিনি মঞ্চে অভিনয়ের জন্য তিনটি টনি পুরস্কার, চলচ্চিত্রে অভিনয়ের জন্য একটি একাডেমি পুরস্কার এবং টেলিভিশনে অভিনয়ের জন্য একটি এমি পুরস্কার অর্জন করেন। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। এছাড়া তিনি একটি গোল্ডেন গ্লোব পুরস্কার, একটি বাফটা পুরস্কার, একটি দাভিদ দি দোনাতেল্লো ও দুটি ড্রামা ডেস্ক পুরস্কার অর্জন করেছেন।
লন্ডনে জন্মগ্রহণ করা ট্যান্ডি ১৯২৭ সালে ১৮ বছর বয়সে লন্ডন মঞ্চে তার পেশাদার কর্মজীবন শুরু করেন। ১৯৩০-এর দশকে তিনি লন্ডনের ওয়েস্ট এন্ডে জন গিলগুডের বিপরীতে "হ্যামলেট" নাটকে অফেলিয়া চরিত্রে এবং লরন্স অলিভিয়ের বিপরীতে "ফিফথ হেনরি" নাটকে ক্যাথরিন চরিত্রে অভিনয় করেন। ১৯৪৮ সালে তিনি ব্রডওয়ের মূল নাটক "আ স্ট্রিটকার নেমড ডিজায়ার"-এ ব্ল্যাঞ্চ ডুবোয়া চরিত্রে অভিনয়ের জন্য মঞ্চনাটকে সেরা মুখ্য অভিনেত্রী বিভাগে টনি পুরস্কার অর্জন করেন। তিনি এই পুরস্কারটি ক্যাথরিন কর্নেল ও জুডিথ অ্যান্ডারসনের সাথে যৌথভাবে অর্জন করেন। কর্নেল "অ্যান্থনি অ্যান্ড ক্লিউপেট্রা" নাটকে এবং অ্যান্ডারসন "মেডিয়া" নাটকে অভিনয় করে এই পুরস্কার লাভ করেন।
১৯৮৯ সালে "ড্রাইভিং মিস ডেইজি" চলচ্চিত্রে মিস ডেইজি চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার লাভ করেন। ৮১ বছর বয়সে পুরস্কার লাভ করা ট্যান্ডি শ্রেষ্ঠ অভিনেত্রী বিভাগে অস্কার অর্জন করা বয়োজ্যেষ্ঠ অভিনেত্রী। এছাড়া তিনি ১৯৯১ সালে "ফ্রাইড গ্রিন টম্যাটোস" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি যখন সফলতার সর্বোচ্চ শিখরে ছিলেন, "পিপলস" ম্যাগাজিন তাকে তাদের "৫০ সেরা সুন্দরী" তালিকায় অন্তর্ভুক্ত করে। ১৯৯০ সালে তার ডিম্বাশয়ের ক্যান্সার ধরা পড়ে এবং এর চিকিৎসা করেন। ১৯৯৪ সালে মৃত্যুর কিছুদিন পূর্ব পর্যন্ত তিনি অভিনয় চালিয়ে যান।
ট্যান্ডি ১৯০৯ সালের ৭ই জুন লন্ডনের স্টোক নিউইংটনে জন্মগ্রহণ করেন। তার পিতা হ্যারি ট্যান্ডি ও মাতা জেসি হেলেন হর্সপুল। তার মাতা কেমব্রিজশারের উইজবিচের ফেনল্যান্ড জেলার একটি বড় পরিবারের সদস্য ছিলেন। তিনি প্রতিবন্ধী শিশুদের একটি স্কুলের প্রধান ছিলেন। ট্যান্ডির পিতা দড়ি উৎপাদনকারী প্রতিষ্ঠানের বিক্রয়কর্মী ছিলেন। তার যখন ১২ বছর বয়স, তখন তার পিতা মারা যান। তার ভাই এডওয়ার্ড এশিয়ায় জাপানি যুদ্ধবন্দী ছিলেন। ট্যান্ডি ইসলিংটনের ডেম অ্যালিস ওয়েন্‌স স্কুলে পড়াশোনা করেন।
দীপ দাশগুপ্ত

দীপ দাশগুপ্ত (জন্ম ৭ জুন ১৯৭৭, কোলকাতা, পশ্চিমবঙ্গ) একজন ভারতীয় ক্রিকেটার (উইকেট-কীপার ব্যাটসম্যান), যিনি দেশের হয়ে জাতীয় উইকেটরক্ষক হিসেবে ২০০১ থেকে ২০০২ সাল পর্যন্ত ৮ টি টেস্ট এবং ৫ টি একদিনের ক্রিকেট খেলেছেন। দীপ দাশগুপ্ত একজন হিন্দু বৈদ্য বংশে জন্ম নেন। তার বাবা বিপ্লব দাশগুপ্ত পেশায় একজন চাকুরীজীবী এবং মা গৃহবধু বর্তমানে নয়ডার বাসিন্দা। স্ত্রী অমৃতা দাশগুপ্ত।
যদিও তিনি কলকাতায় জন্মগ্রহণ করেন, দীপের অল্প বয়সের একটি গুরুত্বপূর্ণ অংশ ভারতের রাজধানী দিল্লিতে কাটানো এবং সেখানেই তিনি প্রথমবারের মত স্কুল ক্রিকেটের সাথে যুক্ত হন।
দাশগুপ্তের জীবনের প্রথম কোচ ছিলেন একজন মহিলা। যিনি ভারতের প্রথম মহিলা ক্রিকেট কোচ সুনিতা শর্মা। সুনিতাই প্রথম দাশগুপ্তের বিশেষ প্রতিভা আবিষ্কার করেন এবং তাকে গুরসরণ সিংয়ের কাছে উপস্থাপন করেন।
দীপ সর্দার প্যাটেল বিদ্যালয়ে অধ্যয়ন করেন এবং পরে স্নাতক শেষ করার জন্য হিন্দু কলেজে যোগদান করেন।
ব্যাটসম্যান হিসেবেই দাশগুপ্তের ক্রিকেট ক্যারিয়ার শুরু হয় এবং রঞ্জী ট্রফিতে তার অভিষেক ম্যাচেই তিনি প্রথম সেঞ্চুরিটি করে তার আত্মপ্রকাশ ঘটান।
দাশগুপ্ত ২০০১ সালে দক্ষিণ আফ্রিকা সফরে ভারতীয় দলের অন্তর্ভুক্ত ছিলেন। টসে জেতার এক ঘণ্টা আগেই সৌরভ গাঙ্গুলি দাশগুপ্তকে বলেন যে ব্লুমফন্টেনে ভারতের উইকেটরক্ষক-ব্যাটসম্যান সমীর দীঘের পরিবর্তে তার টেস্ট অভিষেক হতে যাচ্ছে। ওই টেস্টেই বীরেন্দ্র সহবাগ তার অভিষেক ম্যাচে সেঞ্চুরি করেন। ইংল্যান্ড ২০০১ সালে টেস্ট সিরিজের জন্য ভারত সফর করেছিল এবং উদ্বোধনী টেস্টের প্রথম ইনিংসে স্বাগতিকরা ২৩৮ রানে অলআউট হয়ে যায়। দাশগুপ্তের অনবদ্য ১০০ রানের ইনিংসের দৌলতে ভারতের যথাযোগ্য শুরু হয়।
দীপ একজন আক্রমণাত্তক ওপেনিং ব্যাটসম্যান যিনি সৌরভ গাঙ্গুলি র পর ক্যাপটেন হিসেবে বাংলা ক্রিকেট দলের দায়ীত্ত্ব নেন এবং ইষ্ট জোনের হয়ে জাতীয় উইকেটরক্ষক মহেন্দ্র সিং ধোনীরর সাথে রিজার্ভ উইকেটরক্ষক ও ছিলেন। দীপ পরবর্তীকালে ইন্ডিয়ান ক্রিকেট লিগ জয়েন করেন যেখানে তিনি "রয়েল বেঙ্গল টাইগার" দলের হয়ে খেলেছেন।
দীপ দাশগুপ্ত, সম্বরন ব্যানার্জীর পর বাংলা ক্রিকেট দলের সবচেয়ে সফল অধিনায়ক ছিলেন যিনি পরপর দুটি রঞ্জি ট্রফির ফাইনালে দলকে পৌঁছেৌঁছেছিলেন।
দীপ ২০১৫ সালের ফেব্রুয়ারি মাসে "সি বি আর ই" গ্রুপে স্ট্রাটেজিক প্রোজেক্ট হেড হিসেব জয়েন করেন। এছাড়া তিনি ২০১৬ থেকে আই পি এল এবং হটস্টার ক্রিকেট লাইভ এ এক্সপার্ট কমেন্টেটর হিসেবে ধারাভাষ্য দেন।
ইয়াহিয়া আল-শেহরি

ইয়াহিয়া সুলায়মান আলী আল-শেহরি (; জন্ম: ২৬ জুন ১৯৯০) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
তথ্যসূত্র
জুডি হলিডে

জুডি হলিডে (ইংরেজি: Judy Holliday; জন্ম: জুডিথ তুভিম, ২১শে জুন ১৯২১ - ৭ই জুন ১৯৬৫) ছিলেন একজন মার্কিন অভিনেত্রী, কৌতুকাভিনেত্রী ও গায়িকা। চলচ্চিত্রে অভিনয়ের স্বীকৃতি হিসেবে তিনি একটি একাডেমি পুরস্কার ও একটি গোল্ডেন গ্লোব পুরস্কার এবং মঞ্চে অভিনয়ের জন্য একটি টনি পুরস্কার লাভ করেন।
তিনি নাইটক্লাবে কাজের মধ্য দিয়ে তার কর্মজীবন শুরু করেন এবং পরে ব্রডওয়ে মঞ্চনাটকে অভিনয় শুরু করেন। ১৯৪৬ সালে "বর্ন ইস্টারডে" মঞ্চনাটকে বিল ডন চরিত্রে অভিনয় করে সফল হলে তিনি ১৯৫০ সালে এই নাটকে চলচ্চিত্রায়নে কাজ করার সুযোগ পান। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। ১৯৫০-এর দশকে তিনি কয়েকটি চলচ্চিত্রে অভিনয় করেন। এই দশকে তিনি ব্রডওয়ে মঞ্চে সঙ্গীতধর্মী "বেলস্‌ আর রিংগিং" নাটকে অভিনয় করে সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কার অর্জন করেন এবং ১৯৬০ সালে এই নাটকে চলচ্চিত্রায়নে অভিনয় করেন।
১৯৫২ সালে সিনেট ইন্টারন্যাশনাল সিকিউরিটি সাবকমিটি তাকে কমিউনিজমের সাথে সম্পৃক্ততা রয়েছে কিনা তা পরীক্ষা করতে ডাকে। তিনি ১৯৬৫ সালে স্তন ক্যান্সারে আক্রান্ত হয়ে মারা যান।
হলিডে ১৯২১ সালের ২১শ জুন নিউ ইয়র্ক সিটিতে জন্মগ্রহণ করেন। তার জন্মনাম জুডিথ তুভিম। তার পিতা আবে তুভিম ছিলেন জিউশ ন্যাশনাল ফান্ড অব আমেরিকা (১৯৫১-১৯৫৮) ফাউন্ডেশনের নির্বাহী পরিচালক। তার মাতা হেলেন (জন্মনাম: গলম্ব) তুভিম পিয়ানো শিখাতেন। তারা দুজনেই রুশ ইহুদি বংশোদ্ভূত ছিলেন। হলিডে তার পিতামাতার একমাত্র সন্তান। তিনি নিউ ইয়র্কের কুইন্সের সানিসাইডে বেড়ে ওঠেন এবং সেখানে জুলিয়া রিচম্যান হাই স্কুলে পড়াশুনা করেন। তার মার্কারি থিয়েটারে সহকারী সুইচবোর্ড অপারেটর হিসেবে কাজ শুরু করেন। এই থিয়েটারে পরিচালনায় ছিলেন অরসন ওয়েলস ও জন হাউজম্যান।
জুডি হলিডে নিম্নোক্ত মঞ্চনাটকে অভিনয় করেছেন:
হাত্তান বাহেব্রী

হাত্তান বিন সুলতান বিন আহমদ বাহেব্রী (; জন্ম; ১৬ জুলাই ১৯৯২), হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল শাবাব এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
আব্দুলমালেক আল-খৈবরী

আব্দুলমালেক আল-খৈবরী () (জন্ম: ১৪ মার্চ ১৯৮৬) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
মুহাম্মদ কান্নু

মুহাম্মদ ইব্রাহিম কান্নু (, জন্ম: ২২ সেপ্টেম্বর ১৯৯৪) হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
ইয়াসির আল-শাহরানি

ইয়াসির ঘারসান আল-শাহরানি (, জন্ম: ২৫ মে ১৯৯২) হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
মানবজিত সিং সন্ধু

মানবজিত অমৃতসর পাঞ্জাবের জন্মগ্রহণ করেন। তিনি পাঞ্জাবের ফিরোজপুর জেলায় রত খারা পাঞ্জাব সিংহের গ্রামের অধিবাসী। তার পিতা গুরুবীর সিংহ এবং তার কাকা রণবির সিং এবং পরামবির সিং। তার পিতামহ, কর্ণী সিং, বিকানারের মহারাজা ছিলেন, ভারতে শুটিংয়ে সুপরিচিত একজন। তার পিতা, গার্নার সিং এবং কাকা রণধীর সিং এবং গর্নম সিং, তার পদচিহ্ন অনুসরণ করে, শুটিং-এ তারা অনেক পদক জিতেছেন। শুটিং-এ তার আগ্রহ মূলত হয় তার পিতা গুরুবীর সিং সন্ধুকে দেখে, যিনি নিজে অলিম্পিয়ান এবং অর্জুন পুরস্কারপ্রাপ্ত ছিলেন। মানবজিত সন্ধু লরেন্স স্কুল, সানওয়ার থেকে শিক্ষা লাভ করেন। পরে তিনি ওয়াইপিএস চণ্ডীগড়, ডিপিএস নিউ দিল্লি এবং দিল্লি বিশ্ববিদ্যালয় ভেঙ্কটেশ্বরা কলেজ থেকে স্নাতক হন। তিনি পাঞ্জাব রাইফেল এসোসিয়েশন ক্লাবে প্রশিক্ষণ করতেন। পরবর্তী সময়ে তার কোচ ছিলেন মার্সেলো ড্রডি।
১৯৯৮ সালে এশিয়ান গেমসে, মানবজিত শুটিং এর ট্র্যাপ দলগত ইভেন্টে একটি রৌপ্য পদক জিতেছিলেন এবং যদিও সেই বছরে কুয়ালা লামপুরে কমনওয়েলথ গেমসে শুটিং এর ট্র্যাপ দলগত ইভেন্টে স্বর্ণ পদক জিতেছিলেন। ২০০২ সালে, বুসানে আয়োজিত এশিয়ান গেমসে মানবজিত শুটিং এর ট্র্যাপ দলগত ইভেন্টে একটি রৌপ্য পদক জিতেছিলেন। ২০০৪ সালের অলিম্পিকে তিনি ১৯ তম স্থান পান। ২০০৬ সালে, দোহায় অনুষ্ঠিত এশীয় গেমসে তিনি একক ট্র্যাপ ইভেন্টে একটি রৌপ্য পদক জিতেছেন। ২০০৬ সালে, কেরভিল কের কাউন্টি, টেক্সাস, মার্কিন যুক্তরাষ্ট্রেে অনুষ্ঠিত আইএসএসএফ ওয়ার্ল্ড শুটিং চ্যাম্পিয়নশীপে তিনি একক ট্র্যাপ ইভেন্টে স্বর্ণ পদক জিতে নেন, তিনি প্রথম ভারতীয় শটগান শুটার যিনি বিশ্ব চ্যাম্পিয়ন হন। ২০০৬-২০০৭ ভারত সরকার তাকে রাজীব গান্ধী খেলে রত্ন পুরস্কার দিয়ে সন্মানিত করেন, তার ক্রীড়াবিষয়ক কৃতিত্বের জন্য ভারতের সর্বোচ্চ সম্মান। ২০০৬ সালে, মেলবোর্ন অনুষ্ঠিত কমনওয়েলথ গেমসে তিনি একক ট্র্যাপ ইভেন্টে ব্রোঞ্জ পদক জিতেছিলেন এবং একই বছরে তিনি তার সর্বোচ্চ র্যাংকিং বিশ্বের ১ নম্বর স্থান পান।
২০০৮ সালের অলিম্পিকে মানবজিত ১২ তম স্থান পান। ২০১০ সালে, তিনি কমনওয়েলথ শুটিং চ্যাম্পিয়নশিপে দলগত ট্র্যাপ ইভেন্টে স্বর্ণ পদক লাভ করেন এবং পরের সপ্তাহে মেক্সিকোতে ২০১০ বিশ্বকাপে একক ট্র্যাপ ইভেন্টে স্বর্ণ পদক জিতে নেন। ২ এপ্রিল ২০১০ পর্যন্ত, তিনি বিশ্বের তৃতীয় স্থানে ছিলেন। ২০১৪ সালের ১১ এপ্রিল টোকসন, মার্কিন যুক্তরাষ্ট্র বিশ্বকাপে তিনি একক ট্র্যাপ ইভেন্টে স্বর্ণ পদক জিতেছিলেন। তিনি ২০১৬ সালের রিও অলিম্পিকের জন্য যোগ্যতা অর্জন করেন, যেখানে তিনি পুরুষের ট্র্যাপ ইভেন্টে ১৬ তম স্থানে পান। মানবজিতের ট্র্যাপ ইভেন্টে ১২৪/ ১২৫ লক্ষ্যের স্কোরের এশিয়ান রেকর্ড আছে।
আব্দুল্লাহ আল-খৈবরী

আব্দুল্লাহ আল-খৈবরী (, জন্ম: ১৬ আগস্ট ১৯৯৬), হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল শাবাব এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
বিপাশা নদী

বিপাশা নদী এছাড়াও বিয়াস হিসাবে পরিচিত, (সংস্কৃত: विपाशा Vipāśā; ), উত্তর ভারতের একটি নদী। ভারতের হিমালয়ের মধ্য হিমাচল প্রদেশে উৎপন্ন হয়ে নদীটি প্রায় ৪৭০ কিলোমিটার (২৯০ মাইল) প্রবাহিত হয়ে ভারতের পাঞ্জাব প্রদেশে শতদ্রু নদীতে মিশেছে।
নদীটির মোট দৈর্ঘ্য এবং তার অববাহিকাটি দীর্ঘ।
২০১৭ সাল নাগাদ পাকিস্তানে অবস্থিত একমাত্র সিন্ধু ডলফিনের একটি ক্ষুদ্র বিচ্ছিন্ন জনগোষ্ঠীর আবাসস্থল এই নদী। ১৯ মে ২০১৮ তারিখে গুরুদাসপুর চিনিকল থেকে নির্গত একটি রাসায়নিক বিপাশা নদীতে মেশে যার ফলে বিপাশা নদীর জলে অক্সিজেনের হ্রাস ঘটে সেই কারণে প্রচুর পরিমাণ মাছের মৃত্যু হয়।
নদীটি বেদগুলিতে আর্জিকুজা, বা প্রাচীন ভারতীয়দের কাছে বিপাশা নামে পরিচিত ছিল এবং প্রাচীন গ্রীকদের জন্য Hyphasis ছিল।.
বলা হয় যে, বিয়াস, ভ্যাসের জন্য একটি ভ্রান্ত নাম (ভির সাথে বির বদল এবং শেষোক্ত স্বরবর্ণের কাটছাঁট উত্তর ভারতীয় ভাষায় প্রচলিত) এবং এটি নামকরণ করা হয় নদীর পৃষ্ঠপোষক অধিকর্তা বেদব্যাসের নামে; বলা হয় যে এটি তার উৎস হ্রদ ব্যাস কুন্ড থেকে তৈরি করা হয়েছে।
বিপাশা নদীটি ৩২৬ খ্রিস্টপূর্বাব্দের আলেকজান্ডার দ্য গ্রেট এর বিজয়ের পূর্ব সীমান্তরেখাটি নির্দিষ্ট করে। এটি অন্যতম একটি নদী যা আলেকজান্ডারের ভারত আক্রমণের অন্তরায় হয়েছিল। তাঁর সৈন্যরা ৩২৬ খ্রিস্টপূর্বাব্দে এখানে, পুনঃঅগ্রসরের বিরোধিতা করে বিদ্রোহ করে। তারা আট বছর ধরে বাড়ি থেকে দূরে ছিল। আলেকজান্ডার তিন দিনের জন্য নিজের তাঁবুতে নিজেকে বন্দী করে রেখেছিলেন, কিন্তু যখন তাঁর লোকেরা তাদের ইচ্ছার পরিবর্তন করে নি, তখন তিনি তাঁর অভিযানের সীমা ও গৌরব চিহ্নিত করতে বারোটি বিশাল বেদী স্থাপন করেছিলেন।
"রাজেশখর রচিত কাব্যমীমাংসা' অনুযায়ী, গুরজর-প্রতিহর রাজত্বের মহীপাল -১ এর রাজ্য উত্তর-পশ্চিমে বিপাশা নদীর উপরের অংশ পর্যন্ত বিস্তৃত ছিল।
বিংশ শতাব্দীতে, সেচ ও জলবিদ্যুৎ উৎপাদনের উদ্দেশ্যে বিপাশা প্রকল্পে নদীটি বিকশিত করা হয়েছিল। দ্বিতীয় পর্যায়ে ১৯৭৪ সালে পং বাঁধ সম্পূর্ণ হয় তারপর প্রথম পর্যায়ে উজানে প্রবাহিত, যা ১৯৭৭ সালে পান্ডু বাঁধ হয়। প্রাথমিকভাবে তলোয়ারার নিচে সেচ দেওয়ার জন্য পং বাঁধটি চালু করা হলেও তা জলবিদ্যুৎ উৎপাদনের জন্যও উন্নত ছিল; এর পাওয়ার স্টেশন ৩৬০ মেগাওয়াট ধারণ ক্ষমতাসম্পন্ন আছে। পান্ডোহা বাধটি শতদ্রু নদীতে ৯৯০ মেগাওয়াট দেহর বিদ্যুৎ কেন্দ্রের কাছে একটি টানেল এবং চ্যানেলের মাধ্যমে নদীর গতিমুখ বদলে দেয়।
হুসাইন আল-মোগাহউই

হুসাইন আল-মোগাহউই (, জন্ম: ২৪ মার্চ ১৯৮৮) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল আহলি এবং সৌদি আরব জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
মৃণালিনী সারাভাই

মৃণালিনী বিক্রম সারাভাই (১১ মে, ১৯১৮ – ২১ জানুয়ারী, ২০১৬) একজন ভারতীয় শাস্ত্রীয় নৃত্যবিশারদ এবং নৃত্য পরিচালক। তিনি আহমেদাবাদে অবস্থিত নৃত্য, নাটক, সংগীত এবং পুতুল নাচের প্রতিষ্ঠান Darpana Academy of Performing Arts-র প্রতিষ্ঠাতা ছিলেন। নৃত্যের ক্ষেত্রে তার অবদানের জন্য তিনি ১৯৬৫ সালে ভারত সরকারের পদ্মশ্রী এবং ১৯৯২ সালে পদ্মভূষণ পুরস্কার লাভ করেছিলেন। তিনি ১৮,০০০-এরও অধিক ছাত্র-ছাত্রীকে ভারতনাট্যম এবং কথাকলির প্রশিক্ষণ দিয়েছিলেন।
মৃণালিনী সারাভাইয়ের পিতা-মাতা ছিলেন মাদ্রাস উচ্চ ন্যায়ালয়ের অধিবক্তা এস. স্বামীনাথন এবং সমাজকর্মী আম্মু স্বামীনাথন। শৈশব সুইজারল্যান্ডে কাটানো সারাভাই পরে রবীন্দ্রনাথ ঠাকুরের অধীনে শান্তিনিকেতনে শিক্ষা লাভ করেন। তিনি মীনাক্ষী সুন্দরম পিল্লাইর থেকে ভারতনাট্যম এবং গুরু থাকাঝির থেকে কথাকলির প্রশিক্ষণ নেন।
১৯৪২ সালে তিনি ভারতীয় মহাকাশ গবেষণা সংস্থার পিতৃপুরুষ বিক্রম সারাভাইর সঙ্গে বিবাহসূত্রে আবদ্ধ হন। ১৯৪৮ সালে তিনি আহমেদাবাদের দর্পণা নামের প্রতিষ্ঠান আরম্ভ করেন। তিনশোরও অধিক নৃত্য-নাটিকা পরিচালনা করা ছাড়াও তিনি শিশুদের জন্য কয়েকটি উপন্যাস, নাটক এবং গল্প লিখেছিলেন।
তিনি French association Archives Internationales de la Danse-র মেডেল এবং ডিপ্লোমা লাভ করা প্রথম ভারতীয় ছিলেন। ১৯৯০ সালে তিনি প্যারিসের International Dance Council-র কার্যকরী সমিতির জন্য নির্বাচিত হয়েছিলেন। ২০১৩ সালে তিনি কেরালা সরকারের প্রথম বর্ষের "নিশাগন্ধি পুরষ্কারম" পুরস্কার লাভ করেন। ২০১৬ সালের ২১ জানুয়ারীতে ৯৭ বছর বয়সে তিনি মৃত্যুবরণ করেন।
পুরন্দর সিং

পুরন্দর সিং (১৮১৮–১৯, ১৮৩৩–১৮৩৮) অসমের আহোম সাম্রাজ্যের শেষ রাজা ছিলেন। তাকে দু'বার রাজা করা হয়েছিল। প্রথমবার ১৮১৮ সালে চন্দ্রকান্ত সিংকে পদচ্যুত করার পর রুচিনাথ বুঢ়াগোঁহাই তাকে রাজা করেন। ১৮১৯ সালে মান দ্বিতীয়বার অসম আক্রমণ করে আহোম সেনাকে পরাস্ত করে এবং চন্দ্রকান্ত সিংকে পুনরায় সিংাসনে বসায়। পুরন্দর সিং ব্রিটিশদের সহায়তা নিয়ে রুচিনাথ বুঢ়াগোহাঁইর সাথে মানকে আটকানোর চেষ্টা অব্যাহত রাখেন। প্রথম ইং-বর্মী যুদ্ধের পরে ব্রিটিশ ইস্ট ইন্ডিয়া কোম্পানি মানের হাত থেকে অসম উদ্ধার করে। অপরিচিত স্থানে শাসন করতে অসুবিধা হাওয়ায় এবং বিদেশী অপশাসনের প্রতি স্থানীয় লোকের অসন্তোষ দেখে ব্রিটিশ প্রশাসন উজানি আসাম অংশ একজন আহোম কুমারকে দিতে সিদ্ধান্ত নেয়। পুরন্দর সিং বাছাইতে ওঠায় ১৮৩৩ সালের এপ্রিলে শদেয়া ও মটক অঞ্চলের বাইরে গোটা উজানি আসাম আনুষ্ঠানিকভাবে তাকে দেয়া হয়। বিনিময়ে পুরন্দর সিং বছরে ৫০,০০০ টাকা কর দিতে রাজি হন। ১৮৩৩ সালে নিয়মিতভাবে কর না শোধ হাওয়ায় পুরন্দর সিংকে অনুপযুক্ত মনে করে ব্রিটিশরা তার রাজ্য অধিকার করে এবং ফলে আহোম রাজবংশের ৬০০ বছরের শাসনের সমাপ্তি ঘটে।
বাংলাদেশী জাতীয় পরিচয় পত্র

জাতীয় পরিচয়পত্র (সংক্ষেপে এনআইডি কার্ড নামে বহুল প্রচলিত) হলো বাংলাদেশী নাগরিকদের জন্য একটি বাধ্যতামূলক নথি, যা ১৮ বছর পূর্ণ হওয়ার পর নথিভুক্ত হতে হয়। তথ্য নথিভুক্তকরণ ও আইডি কার্ড সরবরাহকারী প্রতিষ্ঠান হলো বাংলাদেশ নির্বাচন কমিশন।
২০০৮ সাল থেকে বাংলাদেশে বায়োমেট্রিক আইডেনটিফিকেশন বিদ্যমান। সকল বাংলাদেশী যারা ১৮ বছর বয়স বা তার চেয়ে বেশির বয়সী তারা সকলে কেন্দ্রীয় বায়োমেট্রিক তথ্যভান্ডারের সাথে সংযুক্ত, যা বাংলাদেশ নির্বাচন কমিশন নির্বাচন ও অন্যান্য ক্ষেত্রে ব্যবহার করে। ২০১৬ সালের পুর্বে সাধারণ আইডেনটিটি কার্ড সরবরাহ করা হত যেখানে শুধুমাত্র আইডিধারী ব্যক্তির নাম, পিতা ও মাতার নাম, জন্ম তারিখ, আইডি নাম্বার, ছবি ও স্বাক্ষর উল্লেখ ছিল।
বাংলাদেশ নির্বাচন কমিশনের এনআইডি উইং ২০১৬ সালের অক্টোবরে স্মার্ট জাতীয় পরিচয় পত্র উপস্থাপন করে। স্মার্ট কার্ডে একটি ইন্টারগ্রেট সার্কিট কার্ড (আইসিসি) সংযুক্ত আছে যা চিপ কার্ড নামেও পরিচিত। স্মার্টকার্ডে এ চিপ কার্ড মেশিনের সাহায্যে রিড করা যাবে। সেখানে নাগরিকের সব তথ্য সংরক্ষিত আছে। স্মার্ট কার্ডের ডিজাইনে বাংলাদেশের জাতীয় প্রতীকগুলো ফুটিয়ে তোলা হয়েছে। এর মধ্যে রয়েছে মুক্তিযুদ্ধ, জাতীয় পাখি, শাপলা ফুল, চা বাগান, স্মৃতিসৌধ ইত্যাদি।
এনআইডি বা স্মার্ট এনআইডি কার্ড হোল্ডাররা যে সকল সুযোগ-সুবিধা পাবেন বা সকল কাজে আইডি কার্ড লাগে -